Sanotaan, että matkustaminen on tosielämää.
Ehkäpä, ellei päivä lentokentällä vie ensin kaikkia voimia.
Minne muualle nimittäin saavutaan kaksi tuntia etuajassa,
jotta oltaisiin lopulta -
vaarassa myöhästyä?
Uskon kuitenkin viime vuoden matkojen tehneen minulle hyvää.
Ne tuntuivat avartavan näkemystäni.
Ainakin jonkin verran.
Seuraava kokemus on ilmeisesti ehdoton -
kaikille kunnon matkailijoille.
Lähden Eurooppaan.
Missä oikein olemme?
Lähden tutkimaan mannerta -
ja etenen aivan ylhäältä kauas alas saakka.
Jätän tunnetut reitit löytääkseni salaisia aarteita...
Näettekö tämän?
...ja kokeakseni orastavan seikkailuhengen.
Katsokaa. Ilman käsiä.
Ne ovat tässä. Onko tämä keula?
Koulutan makunystyröitäni.
Olipa hyvää.
Rypäleet ovat kypsiä.
Yritän elää kuin paikalliset.
Tervetuloa kylääni.
Tämä on mieletöntä.
Pelastin juuri henkesi. Muista minut.
Unohdan kaikki huolet.
He ovat tulossa.
Koskaan ei tiedä, miten keho reagoi äärimmäiseen kauhuun.
En ole tehnyt tällaista lapsuuteni jälkeen.
Ja lausun pian kolme sanaa,
joita en ole lausunut ennen.
Olen valmis lähtöön.
Nykyajan Saksa on ollut minulle aina hieman tuntematon.
Mieleeni juolahtaa vain oluttupia, suuria makkaroita ja hienoja autoja.
Kun lähdin Torontosta,
lupasin itselleni, että kokeilisin uutta ja poikkeaisin tunnetuilta reiteiltä.
Pysyttelen siis kaukana suurista kaupungeista ja Oktoberfestistä.
Vierailen niiden sijaan paikassa, jossa aidot saksalaiset lomailevat.
En kuitenkaan osannut odottaa tätä.
SAKSA
Tervetuloa Syltin saarelle Saksan pohjoiskärkeen.
Nämä hiekkarannat houkuttelevat vuosittain miljoona kävijää.
En edes tiennyt, että Saksassa on saaria tai rantoja,
mutta ilmeisesti en tiedä paljoakaan.
Nautittuani ehkä hieman liikaakin samppanjaa -
lähdin Etelä-Ranskasta ja suuntasin tälle Pohjanmeren pienelle saarelle.
Tarvitsen ehkä juuri tätä.
Sylt vetää puoleensa rikkaita ja terveysintoilijoita.
Hyvinvointiala on Saksassa Euroopan laajin.
Sen vuosittainen arvo on yli 200 miljardia dollaria.
Mutta eikö hyvää oloa saa muuten kuin rahalla?
Tulin tänne kokemaan hyvinvoinnin lumon saksalaisittain,
vaikka olen jo kertonut kaikille, että voin aivan hyvin.
Varovasti. Lasti on kallisarvoinen.
Saksassa on noin 84 miljoonaa asukasta.
Se on noin Montanan kokoinen, ja sen talous on Euroopan suurin.
Olen hieman järkyttynyt. En odottanut tällaista.
Tämä on kuin Yhdysvaltain itärannikko.
Sylt tunnetaankin Saksan Hamptonsina.
Olkikattoiset kodit -
ovat koko maan kalleimpia taloja.
Pienenkin mökin hinta voi olla viisi miljoonaa dollaria.
Tämä on kuin toisesta ulottuvuudesta.
Kuin matka satumaailmaan.
Tuntuu, että Grimmin veljeksillä oli täällä talo.
Arkkitehtuuri, maisema -
ja hyvinvointia tavoittelevat ihmiset saavat minut ajattelemaan,
että ajaudun tuntemattomille vesille.
Hyvinvointi on minulle täysin vierasta.
Minusta tuntuu, että jotkut kokevat tarvitsevansa sitä.
Hyvinvointikokemus liittyy terveyteen ja hoikistumiseen.
Olen siis hieman epäileväinen.
Olen kuitenkin myös 76-vuotias -
ja tajuan, etten nuorennu.
On hyvä olla 76-vuotias, jos voi vielä tehdä kaikenlaista.
Kaikki riippuu todellakin terveydestä.
Siitä ei ole epäilystäkään.
Onko Lanserhof tuolla kukkulalla?
Se näyttää olkikattoiselta talolta -
mutta on 800 kertaa suurempi.
Lanserhof on maailmankuulu holistinen terveyskohde.
Täytyy sanoa, etten ole nähnyt tällaista aiemmin.
Ohjelma on houkutellut miljardöörejä ja tähtiä, kuten Victoria Beckhamin,
Kate Mossin, Cara Delevingnen ja nyt minut.
- Kiitos, Lars. - Ole hyvä.
Arvostan tätä.
- Eugene. - Hei.
Hienoa saada sinut tänne. Olen Dorit.
Lanserhofin toimitusjohtaja.
Hei, Dorit. Hauska tavata.
Tervetuloa Lanserhof-elämykseen. Saatan sinut huoneeseesi.
Hyvä. Kiitos. Olen innoissani.
Paikka on täydellinen puhdistautumiseen ja stressin lievittämiseen.
Kunhan taskut vain ovat syvät.
Täällä keskitytään tiukkoihin dieetteihin ja elvyttäviin hoitoihin.
Pehmeän kaarevat linjat -
on suunniteltu rauhoittamaan kaltaisiani levottomia vieraita.
Portaikko ei ole vaikuttava pelkästään visuaalisesti.
Siinä on hieno akustiikka. Näytän sinulle.
Loistava akustiikka, vai mitä?
- Mitä? - Mennään.
- Jestas. Oletko oopperalaulaja? - Olen koulutukseltani laulaja.
Miksi olet töissä täällä?
Sinun jälkeesi.
- Kiitos. - Voilà.
Tämä on hyvin kaunis.
Ja yläkertakin.
Täällä on yhteensä 55 huonetta ja sviittiä.
Ne ovat moderneja mutta minimalistisia.
Kuten tervetulopakettikin.
Pikku tervetulolahja.
Selvä.
Tässä on punajuurishotti. Kokeiletko?
Punajuurishottiako?
Joissain hotelleissa odottaa samppanjapullo.
Täällä sain shotin punajuurimehua.
- Erikoista, vai mitä? - Sanoisin, että on.
Tapaat pian tri Janin.
- Aikataulu on pöydällä. - Kiitos.
- Pelottavaa mutta hienoa. - Nähdään myöhemmin.
Kiitos.
On tavallaan pahaenteistä,
että hotellissa on tavattava ensin lääkäri.
Lääkäri on viimeinen, jonka toivoo tapaavansa hotellissa.
Hän varmaan tutkii jotain.
Toivon, että vain sanallisesti.
Hei, Eugene.
- Tri Jan. Hauska tavata. - Hauska tavata. Olen Jan.
Vastaan terveydestäsi vierailusi aikana.
- Toivottavasti selviydyt. - Toivon niin.
Tri Jan on lääketieteellinen johtaja.
- Istu alas. - Kiitos.
Hän tapaa monet vieraat kasvokkain.
Emme ole klinikka tai kylpylä tai viiden tähden hotelli.
Olemme kaikkea sitä,
koska dieettimme ja terapiamme räätälöidään henkilökohtaisesti.
Minun on siksi saatava hieman tietoa terveydestäsi.
Tämä on pahaenteistä.
- Todellakin. - Niin.
Miten voit nyt? Entä stressitasosi? Oletko kunnossa?
En ole yleensä kovin stressaantunut.
Harrastatko säännöllisesti urheilua?
Golfia kerran tai kaksi viikossa. Se on liikuntaa.
En kävele vaan ajan golfautoa.
Kävelen kuitenkin pallon luo ja takaisin autolle.
Oletko paastonnut aiemmin?
Olen juutalainen. Kun olin lapsi,
jom kippur oli paastopäivä.
- Aivan. - En pitänyt siitä.
En ole paastonnut aikoihin.
- Voisit kokeilla sitä. - Halusin, mutta...
Tri Jan yrittää vakuuttaa,
että paastolla on terveyshyötyjä.
Selvä.
Hän uskoo sen tehostavan aineenvaihduntaa,
lievittävän tulehdusta ja laskevan verenpainetta ja painoa.
Ensimmäiset neljä päivää ovat aina kamalia.
Saat sen kuulostamaan viehättävältä.
Kehon on nimittäin vaihdettava sokerin polttamisesta -
rasvanpolttoon, ja keho tuottaa puhdistuessaan -
runsaasti toksiineja.
Tunnen olevani yhä jännittyneempi.
Hyvä on.
Onneksi hän ei tarkoita täyspaastoa -
vaan pienempiä annoksia.
Mietitte ehkä jo samaa kuin minäkin.
Miten pieniä?
Tarjolla on lientä ja teetä.
- Voinko siis valita... - Et.
- Minä valitsen. - Sinäkö?
- Juuri niin. - Minä maksan, ja sinä valitset.
Hän sanoo, että pari paastopäivää viikossa -
tekee ihmeitä elimistölle.
Elimistöni toimii hienosti tällaisenaan.
Koen velvollisuudekseni kertoa, että on tavattava oma versio tri Janista,
ennen kuin ryhtyy äärimmäisyyksiin, kuten liemellä ja teellä elämiseen.
Kokemus on kuitenkin minulle uusi, ja haluan nähdä, mitä he tekevät.
Olen niin hyvä potilas, vanki tai hotellivieras -
kuin vain voin olla.
Olen kuullut, että saarella uskotaan olevan elvyttävä vaikutus.
Haluan tutkia tätä ilmiötä, johon ei liity kirurgiaa.
- Hei, Dorit. - Eugene.
Tiedän, mitä on ruokalistalla,
joten toivon Doritin vievän minut jonnekin hakemaan suuria saksalaisia rinkeleitä.
Istu alas.
Mennään.
Hänellä on kuitenkin muita suunnitelmia.
- Minä vain poljen. - Sää on upea.
Noin sadan neliökilometrin kohde on ihanteellinen luontoelämyksiin.
Syltin saarella on -
myös enemmän aurinkoisia päiviä kuin mantereella.
Saari on kauneutensa takia hyvin kuuluisa lomakohde.
Katso tätä. Hertti sentään.
Paikassa on taikaa.
Se antaa rauhaa, vapautta ja energiaa.
Se on todellinen paratiisi.
Hidastan hieman.
- Olemme melkein perillä. - Selvä.
Aikamoista kyytiä.
Esittelen sinut nyt Janille.
- Eri Janilleko? - Kyllä vain.
Hän on Syltin luonnon -
ja vattirantojen asiantuntija.
Saarella on paljon vattirantoja.
Itärannalla -
niitä on yli 18 neliökilometriä.
Vattimerenä tunnettu alue -
on kansallispuisto ja Unescon maailmanperintökohde.
- Jan! - Hei, Jan.
Eugene Levy.
- Hauska tavata täällä. - Hauska tavata sinut.
Vietät varmaan täällä paljon aikaa.
Kyllä. Tämä on maailman suurin vattialue.
Täällä on paljon lintuja ja eläimiä. Luonto on täällä pääosassa.
Tällaista ei ole muualla maailmassa.
Laskuveden aikaan -
Jan vie kaltaisiani mutaiselle rannalle.
Sinun on jätettävä kenkäsi tähän.
- Pikku yllätys. - Niin.
- Yllätämme sinut. - Kävelemme mudassa.
- Tehdään se. - Selvä.
- Tehdään se. - Kengät pois.
Hei, näytät ammattimaiselta Vattimeren oppaalta. Hienoa.
- Hyvä. Tehdään tämä. - Mitä teemme?
Lähdemme mutalenkille.
- Valmista? - Mennään.
Selvä.
- Tuntuu mahtavalta. - Hieno tunne.
Katsokaa, miten tummaa.
Muta on tummaa ja paksua. Ei mitä tahansa vanhaa kuraa.
Monet tulevat tänne ja peittävät itsensä mudalla.
Mutakylpyjäkö?
Kyllä. He makaavat mudassa. Muta kuivuu, kun he nousevat.
- Se tuo iholle mineraaleja. - Aivan.
Näillä seuduilla -
on kuitenkin muutakin kuin mutaa elvyttämään nuorekkuutta.
Tässä on levää.
Avaan levän,
ja sieltä tulee ulos jotain, mikä näyttää lääkeaaloelta.
Jan kertoo, että ravinteikas geeli toimii lääkeaaloen tapaan -
elvyttäen ihoa ja ehkäisten ryppyjä. Se sopii minulle oikein hyvin.
Miltä nyt tuntuu?
Tunnen eläväni.
- En tarvitse enää silmälaseja. - Upeaa!
- Näetkö, miten tämä syvenee? - Mennään.
Voi hyvänen...
- Luojan tähden. - Hienoa, että tulit tänne.
- Voi luoja. Tämä on hullua. - Hienoa.
- Pystyt tähän. - Vedä minut ylös.
Hienoa. Näetkö?
Hauskaa. Aivan kuin minulla olisi saappaat.
Niin.
Kaikkien pitäisi kokeilla tätä.
Saari tarjoaa luonnollista hyvinvointia.
Siinä on oma hohtonsa.
Jos tätä roiskitaan iholle,
se tekee varmasti ihmeitä.
Haluatko?
- Näyttää hyvältä. - En, kiitos vain.
Se kuitenkin tuntuu hyvältä jaloissa.
Katso jalkojani.
Voin nyt sanoa rehellisesti, etten ole ilonpilaaja.
Minulle tuli mudassa tarpoessani melkoinen nälkä,
mutta paasto on alkamassa.
Tunnen, että on parasta olla toivomatta liikoja.
En tiedä, mitä tänään on ruokalistalla. Pelkään melkein kysyä.
Toivon, että terveysruoka myös maistuu hyvältä.
Ole hyvä.
Tässä on illallisesi.
Näyttää leivältä ja vedeltä.
Lientä ja leipää.
Leivän avulla harjoitellaan pureskelua.
Pureskeluako? Selvä.
Pyydämme vieraita pureskelemaan kutakin palaa 30 kertaa ennen nielemistä.
Silloin ruoansulatusjärjestelmä tietää, että ruokaa on tulossa.
Aivan. Ymmärrän.
Isäni sanoi pureskelevansa ruokaa 32 kertaa.
Niinkö?
Pidimme häntä hieman hulluna,
mutta hänellä ei ollut koskaan ruoansulatusongelmia.
Eli tiedät ehkä nyt, miksi.
Kyllä.
Voit siis alkaa pureskella myös lientä.
Lientäkö?
Käsketkö minun pureskella lientä?
- Käsken. - Selvä.
Kyllä. Voin pureskella lientä.
Kiinnostava koe.
- Aivan. - Kuin tiedelaboratoriossa.
- Juuri niin. - Kyllä.
Kokeilen sitä. Katsotaan, mitä tapahtuu.
Leipä tuntuu hyvin vanhalta.
Liemessä on maku, jota en tunnista.
Se on lääkemäinen.
En kuvitellut, että haluaisin kunnon palan braatvurstia,
mutta nyt voisin vaikka tappaa sen vuoksi.
- Miten sinä sait salaatin? - Tämä ei ole salaatti.
Tässä on porkkanaa eri muodoissa.
Kuivattua ja keitettyä riisin tai jonkin muun kera.
- Kuivattuja ja keitettyjä porkkanoita? - Niin.
Nauti leivästä.
Kyllä. Kiitos.
- Se on... herkullista. - Ole hyvä.
En halua käydä nukkumaan nälkäisenä.
Syön kuitenkin koko tämän aterian -
ja menen sänkyyn nälkäisenä.
Uusi aamu alkaa Syltin saarella, ja herään aikaisin -
kokemaan toisen paastopäivän -
ja mahdollisesti myös erikoisia hoitoja.
Noudatan suunnitelmaa.
Yritän suorittaa hyvinvointiohjelman loppuun saakka.
Koen jotain, mitä en ole kokenut -
tähän mennessä koskaan ennen.
Tämä ei ole minulle helpointa maailmassa.
Tappaisin saadakseni ruokaa.
Aamiaiseni on herkullisen näköinen vehnänorasshotti.
Joisin sen loppuun saakka,
mutta tri Jan on kutsunut minut huippukylmähoitohuoneeseen.
Ovissa on saksankieliset tekstit,
enkä ole varma, minkä niistä...
"Korpertherapie." Wasser en licht, lisää "wasteria".
Käytävä päättyy pian.
Saan pikakurssin huippukylmähoitoon.
Jan on värvännyt tehtävään Lanserhofin konkarin, uljaan Holgerin.
- Hei. - Hyvät herrat.
- Haluatko huippukylmähoitoon? - Kyllä.
Jos hän selviytyy hengissä...
- Niin. - ...voin -
ehkä kokeilla sitä.
Holgerin kaltaiset käyvät hoidossa polttaakseen kaloreita.
He altistuvat äärimmäiselle kylmyydelle.
Miksi minua jännittää?
Haluamme huippukylmähoidon aktivoivan aineenvaihduntaa,
jotta hän polttaisi enemmän rasvaa.
Hoidolla on myös kehon tulehduksia lievittävä vaikutus.
Esimerkiksi niveltulehduksen oireet lievittyvät.
Onko sinulla niveltulehdusta?
Ei vielä.
Lämpötila on kaapissa noin -110 C° eli kylmempi -
kuin planeettamme kylmyysennätykset.
- Lykkyä tykö. - Kiitos.
Neljä kertaa kylmempää kuin talvi pohjoisnavalla.
Holger viipyy kaapissa kolme minuuttia.
- Kaikki hyvin? - On kylmä.
Erittäin kylmä.
Uskomatonta, että teen tämän, mutta Jan sanoi tästä olevan hyötyä.
Holger kuvastaa ajattelutapaa,
joka paikan vierailla on.
Hän polttaa nyt noin 600 kilokaloria.
Ehkä jokin muukin on palamaisillaan.
He ovat valmiita haasteeseen, ja tämä innostaa heitä.
Kun he lähtevät täältä,
he haluavat voida paremmin kuin saapuessaan.
Näen kuuraa hänen...
- Voi luoja. - Hyvä on. Voit tulla ulos.
Selvä. Kiitos.
Mieletöntä.
Kuin jääpala.
Eugene, haluatko kokeilla? Voimme mennä sisään yhdessä.
Toki.
Voimme piipahtaa siellä neljän tai viiden sekunnin ajan.
Selvä. Kokeillaan.
Menen sisään vain vaatteet päällä.
- Olen valmis. Pukeissa. - Niinpä.
Mennään.
- Täällä on kylmää. - Niin on.
Täällä on hyvin kylmää.
Tervetuloa.
Siellä oli hurjan kylmää.
- Kolme minuuttia on hulluutta. - Lasken aikaa. Todellakin.
Olet hienompi mies kuin minä.
Oloni on melko hyvä. Se on tärkeintä.
Loppujen lopuksi tärkeintä on kuitenkin tulos.
Se on kuin lomaa keholle ja mielelle.
Aivan.
En välttämättä kutsuisi sitä lomaksi.
Valikoiman suhteen -
huippukylmähoito on kuitenkin vain pintaraapaisu.
Täällä -
keskitytään kehon ja mielen puhdistamiseen. Olen siis...
Valmis heinäkylpyyn.
Minulle kerrotaan, että heinäkylpy -
sopii ärsyttävien toksiinien poistamiseen.
- Näyttää suurelta teepussilta. - Aivan.
Missä heinä on? Teepussissako?
- Kyllä. Tunnustele sitä. - Aivan.
Korkea lämpötila ja kosteus -
avaavat suonet ja ihon kauttaaltaan,
ja eteeriset öljyt edistävät puhdistusprosessia.
Hengität niitä. Aloitetaan.
Selvä.
Onko olosi hyvä?
Melko hyvä. Kiitos.
Olen ensimmäistä kertaa vesisängyssä.
- Oikeastiko? - Kyllä. Missä olin 70-luvulla?
Tässä on hätäpainike.
Miksi sitä tarvitaan?
Paina sitä, jos olosi ei ole hyvä.
Käytetäänkö sitä usein?
- Hyvin harvoin. - Hyvä.
- Nauti. - Kiitos.
Olen kuin sardiini.
Makaan heinällä täytetyn teepussin päällä.
Kuulin, että heinä on peräisin Alpeilta,
se on korjattu erityisellä tavalla, ja siinä on parantavia yrttejä.
On mahdollista, että heinän aineksia päätyi sisälleni.
Ne ehkä vaikuttavat minuun jossain vaiheessa.
Haluan ehkä ryhtyä viljelemään maata.
Tuntuu turvalliselta tietää, etten ajelehdi matkoihini,
joten voin rentoutua täysin.
Hoito ei ollut hullumpi.
Se vaikuttaa varmasti ihmisiin positiivisesti.
Tiesin, että paastoaminen olisi vaikeaa, mutta se on vieläkin rankempaa.
Himoitsen tavallisen ruoan lisäksi myös kahvia.
Päätin siis tehdä pienen kofeiinipakoretken,
vaikka en olekaan ylpeä itsekurin puutteestani.
Lähdemme kahville.
Doritin mukaan täältä saa saaren parasta kahvia.
En ole kaivannut kahvia näin paljon koskaan ennen. Olen innoissani.
Die Kupferkanne tarkoittaa kuparikattilaa saksan kielellä.
Tämä kahvila on jo instituutio Syltin saarella.
- Eugene. - Leif.
- Näytänkö sinulle mukavan pöydän?
- Toki. - Selvä.
Mitä saisi olla?
- Kahvi maistuisi. - Kahvia.
Tämä tuntuu harhanäyltä.
Tajuan, että olen laiminlyömässä dieettiäni,
ja oloni on hieman syyllinen.
Cappuccino on kuitenkin parempaa kuin punajuurishotti.
Tässä on kuppi cappuccinoa.
Tämä on mielestäni tosielämää.
- Tämä on mahtavaa. - Kiitos.
- Pidän kovasti kahvilastasi. - Kiitos.
Kuparipannu on ollut täällä vuodesta 1950 alkaen.
Rakennusten historia on kuitenkin hieman pidempi.
Nämä rakennettiin toisen maailmansodan lopussa.
Onko kahvila toisen maailmansodan ajoilta?
Kyllä. Se oli bunkkeri.
Ulkona on ilmatorjunta-aseita.
Kun kuulin, että tämä onkin ilmatorjuntabunkkeri -
toisen maailmansodan ajoilta,
tunsin pari tykytystä.
Sitä ei huomaa enää, ja paikka on nyt ihana,
- mutta aikoinaan... - Aivan.
...paikka ei ollut ihana.
Tänne saavuttuani -
historia on ollut mielessäni taka-alalla,
mutta se on kuitenkin aina läsnä jollain tavalla.
Minun sukupolveni on tunnettava maan historian paha ulottuvuus.
- Siitä on puhuttava... - Aivan.
- ...eikä se saa toistua. - Aivan.
Se on tärkeää.
Leif edustaa saksalaista sukupolvea,
joka haluaa maailman tietävän,
että he ymmärtävät tapahtuneen ja varmistavat, ettei se toistu koskaan.
He tekevät kaikkensa -
kertoakseen maailmalle uudesta Saksasta.
Sain selkeän muistutuksen saaren historiasta -
ja palasin hotelliin liemen pariin -
pienen harharetken jälkeen.
Aulassa -
Dorit hemmottelee vieraita esityksellä.
Ymmärrän, miksi tänne tullaan.
Se käy monin tavoin järkeen.
Vieraat saavat täältä, mitä tarvitsevat, ja voivat lähtiessään erinomaisesti.
Monet heistä myös palaavat tänne useita kertoja.
Tajusin, että itselleni -
elämäni kultakaudesta nauttiminen ei kiteydy terapioihin ja hoitoihin -
vaan enemmänkin hyviin valintoihin.
Uskon, että stressi ja ahdistus uhkaavat lyhentää elämää enemmän -
kuin yhden ylimääräisen jäätelötuutin nauttiminen.
Olen aina tuntenut,
että kohtuus kaikessa tekee hyvää pitkällä tähtäimellä.
Tunnen niin yhä. Kaikkea kohtuudella.
On viimeinen päiväni Syltin saarella,
ja olen valmis tutustumaan saareen laajemminkin.
Lyhyen matkan päässä on Kampenin vauras kaupunki.
Se on yksi koko maan ylellisimmistä yhteisöistä.
Minun käskettiin tulla tänne tapaamaan Utaa.
- Uta! - Hei.
- Hänellä... - Hei.
...on ainutlaatuinen näkökulma hyvinvointiin.
Tämä on Syltin toinen puoli.
Hauska tavata sinut ja perheesi.
Tulkaa, lapset.
Kuusisataa seuraajaa.
Aikamoinen lauma.
Kuusisataa lammasta.
- Hyvänen aika. - Tuletko sisään?
Ne laiduntavat keskellä kaupunkia.
Hei, kullat. Hyvänen aika.
Oletko paimen?
Kyllä. Olen kiertelevä paimen.
Olet ensimmäinen tapaamani.
Mitä odotit?
Uta asuu mantereella -
mutta tuo laumansa vuosittain Syltille laiduntamaan kanervaa.
Saari on täynnä ihmisiä, jotka maksavat suuria rahoja voidakseen hyvin,
mutta Sylt tarjoaa Utalle onnea ja terveyttä ilmaiseksi.
Nukutko lampaiden kanssa?
- Nukumme asuntoautossani. - Selvä.
Vietämme saarella leirielämää.
Kuulostaa siltä, että tämä on paras mahdollinen ammatti sinulle.
Kyllä vain.
- Kauniita eläimiä. Söpöjä turpia. - Aivan.
Lähdemme pian matkaan etsimään hyvää syötävää.
- Hyvä. - Liitytkö seuraan?
Liityn.
Koirat auttavat meitä. Tuossa on Vin, ja tämä on Fanta.
- Fanta ja Vin. - Ne ovat kilttejä.
Lähdemme seikkailemaan.
Niillä on peruskomentoja.
Niille on laulettava hieman.
Fanta, in die vor.
In die vor.
Hyvä.
- Tule takaisin on... Mitä? - Komm vor.
In die vor.
- Oikein hyvä. Alat oppia. - Komm vor.
Komm vor.
Hyvänen aika.
Voisin tehdä tätä ammatikseni.
Koiralaulun ammattilainen.
Lähdetään paimentamaan lampaita.
Uskon onneksi tietäväni, mitä teen.
Olen valmis lähtöön aito paimensauva kädessäni.
Kutsutko lampaita?
In die vor.
Tuo kutsu on koirille.
Tarvitset lammaskutsun.
- Koirat ovat tässä... - Aivan.
...joten taisin onnistua.
Käy ilmi, että lampaille on vain yksi kutsu.
- Komman, Schopi. - Komman, Schopi. Komman.
- Mennään. - Schopi eli lampaat.
- Komman, Schopi. - Fanta, komm vor.
Meidän on siirrettävä lauma tuoreelle kanervaniitylle.
Se ei ole kaukana. Alle kilometrin päässä.
Ainoa ongelma on,
että ohitamme matkalla Saksan kalleimpia koteja.
Tunnen vastuun taakan.
Komman, Schopi.
Haluaisin kaavun kuin Mooseksella.
Kun käännymme, lampaat alkavat harhautua reitiltä.
En voi olla toivomatta, että hallitsisin useampia käskyjä.
Menetän ehkä hallinnan.
- Lampaita on 600. - Älä...
- Jestas. Ei haittaa. - Anteeksi.
Pysähdyn, kun ne tekevät noin.
Tähän ei kannata pysähtyä.
- Ei kannata pysähtyä. - Komman.
Tähän ei kannata pysähtyä.
Uta?
Olen hyvin kaukana mukavuusalueeltani.
Komman.
Tajuan nyt, että laumaa on oikeasti johdettava.
Vai mitä?
Tämä on kuin meren halkaiseminen.
Seuraa minua.
Minä yritän.
Eli...
- Pääsemme perille. - Olemme melkein perillä.
Komman, Schopi.
Voi pojat. Olet todella hyvä.
On pysyttävä rauhallisena.
Utan sisäisen rauhan ansiosta pääsemme vihdoin luvattuun maahan.
Fanta, in die vor.
Kuin ihmeen kaupalla olen yhä ehjä ja tolpillani.
Lampaat ovat hyvin kilttejä,
mutta kun ne haluavat liikkua, on parasta pysyä poissa tieltä.
- Totta. - Niin.
Fanta, komm vor.
Opin Ruotsissa,
että elämä on vähemmän stressaavaa, jos lipuu virran mukana.
On otettava aina rauhallisesti.
Komman, Schopi.
Itsensä voi nimittäin tappaa stressillä ja ahdistuksella,
jos elämää miettii liikaa.
Utalle raitis ilma ja liikunta ovat elämäntapa.
Tätä maalaisjärkeen perustuvaa hyvinvointiohjelmaa -
minäkin voisin helposti noudattaa.
On viimeinen iltani Syltin saarella.
Lähden rannalle saaren länsipuolelle.
Hei.
Kylmähoitokaverini Holger päättää päivän syltiläiseen tyyliin.
Hauska olla täällä.
Hän menee uimaan Pohjanmereen, jonka vesi on hyvin kylmää.
Tuletko mukaan?
Jos en tule, älä odottele minua.
Paastoni on vihdoin virallisesti ohi.
Kippis sille.
- Selvä. - Menen uimaan.
Mennään!
Vietin saarella pari aidosti yllättävää ja hauskaa päivää.
Tunnen suurta kiitollisuutta hyvästä terveydestäni -
ja lähes kahdeksasta vuosikymmenestä tällä planeetalla.
Juuri nyt 76 vuoden iässä on parasta,
ettei tarvitse aina välittää muiden ajatuksista.
Ikävintä 76 vuoden iässä on,
ettei ole 36-vuotias.
Etkö halua mennä veteen?
En lainkaan.
Voisinko tehdä joitain asioita enemmän kuin teen nyt?
Toki. En vain halua tehdä niitä.
Pitäisikö aloittaa juokseminen? Miksi? Voin kävellä.
Bravo!
Hienoa, että teit sen.
- Niin. - Aivan.
Ja minun ei oikeasti -
tarvitse kuluttaa paljon rahaa voidakseni hyvin.
Ymmärrän, että hoidot ja terapiat tekevät ihmeitä joillekin.
Mielestäni kaikessa on kuitenkin kyse oman terveellisen tasapainon löytämisestä.
Kaunista, vai mitä?
Elämästä nauttimisesta -
ja mielihyvän tuottamisesta itselle sopivalla tavalla.
Kiteyttäisin oman käsitykseni siten.
On elettävä päivä kerrallaan.
Jos herää aamulla -
ja hengittää yhä, päivä on hyvä.
- Seuraavaksi... - Buongiorno.
En osaa enempää italiaa. Nyt mennään.
Tämä maa on minulle mieluisin matkakohde.
Italian kuuluisin takamus.
Tämä on aikamoista.
- Hymyile leveästi. - Kyllä.
- Mitä haluat? - Italiassa on yli 250 -
- virallista käsielettä. - Hei.
Olen Toscanassa viinitarhan keskellä.
Kuinka moni turisti saa tilaisuuden osallistua tähän?
Tekstitys: Liisa Sippola